text: Voldsom arbejdsulykke: Mekaniker fik side af container i hovedet
  29 maj 2015 kl. 09.09
  En mekaniker kom slemt til skade i en arbejdsulykke på et værksted nær Kolding. Han meldes dog uden for livsfare, skriver Newsbreak.dk.
  Der skete torsdag morgen kort før klokken 08 en arbejdsulykke hos en mekaniker på Fovsletvej ved Vamdrup. Det skriver Newsbreak.dk.
  En mekaniker arbejdede på en container på en lastbil.
  - Da han var færdig med arbejdet, faldt den ene side af containeren ned i hovedet på ham, fortæller Carsten Andersen fra lokalpolitiet i Kolding til Newsbreak.dk.
  Manden, der er 45 år gammel, kom slemt til skade og blev i ambulance kørt til Odense Universitetshospital. Sygehuset meddeler i dag til politiet, at manden er uden for livsfare.
  Arbejdstilsynet skal nu undersøge ulykken.
  